จังหวัดร้อยเอ็ด ปักหมุด วัดแปลง ตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ โคก หนอง นา
นางสกุลทอง ดอนกลาง พัฒนาการอำเภอโพนทราย พร้อมด้วยเจ้าหน้าที่พัฒนาชุมชนอำเภอโพนทราย นักพัฒนาพื้นที่ต้นแบบ (นพต.) นายยอดรัก แสนภูมิ ผู้อำนวยการกองช่าง อบต.ศรีสว่าง และผู้รับจ้าง ลงพื้นที่ปักหมุด วัดแปลง แปลงครัวเรือนเป้าหมายตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา พัฒนาชุมชนร้อยเอ็ด” งบประมาณปี พ.ศ. 2564 ขนาด 1 ไร่  จำนวน 1 แปลง ในพื้นที่หมู่ที่ 3 บ้านดอนขาม ตำบลศรีสว่าง อำเภอโพนทราย จังหวัดร้อยเอ็ด เป็นแปลงนางสำรอง วงศ์หินกอง  เพื่อเป็นการสืบสาน ต่อยอด ตามแนวคิดเกษตรทฤษฎีใหม่และเศรษฐกิจพอเพียง  พระบาทสมเด็จพระเจ้าอยู่หัว รัชกาลที่ 10 ที่ทรงสืบสาน รักษา ต่อยอดตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่โคก หนอง นา พัฒนาชุมชน” มุ่งสานต่อแนวพระราชดำริ และนโยบายสำคัญของรัฐบาล ให้ประชาชนมีความเป็นอยู่ที่ดีขึ้น พึ่งพาตนเองได้อย่างมั่นคง ยั่งยืน ตลอดไป